Kabajamoo warraa/kunuunsituu,

Kutaan Barnootaa fi Leenjii barattoota mana barumsaa Victoria lolaadhaan miidhamaniif deeggarsa kennaa jira.

Maatiiwwan manni fi/yookaan meeshaan isaanii lolaadhaan miidhame tokkoon tokkoo barattoota mana isaanii keessa jiraniif meeshaalee mana barumsaa barbaachisoo ta’an bakka buusuuf gargaarsa argachuu danda’u, kanneen keessaa:

* Meeshaalee Uffata Danbii
* Kopheewwan
* Laptopii
* Uwwisaa Laptopii
* Siimii Internet Data
* Bissii Waraqaalee
* Kalkuleetara
* Heedfoonii
* Boottii Hojii
* Uffata Hojii
* Uffata Daakaa fi meeshaalee
* Dibata ittisa aduu

Deeggarsi meeshaalee hanga gatii $1,200 qaban bakka buusuuf tokkoon tokkoon barattootaa hubama irra gaheef kan armaan gadii ni jira:

* Manni baduu yookaan manaca’uu; fi/yookaan
* Qabiyyeeleen/leeccalloowwan baduu yookaan manca’uu

**Akkamitti akka iyyatan**

Gaaffii gargaarsaa galmeessisuuf toora bilbilaa Kutaa Barnootaa fi Leenjii 1800 338 663 qunnamaa. Toorri bilbilaa kun guyyoota torbanii ganama sa'aatii 8.30 hanga galgala sa'aatii 6.00tti banaa dha. Bartoota mootummaa Victoria, manneen barnootaa Kaatolikii fi dhuunfaa irraa dhufaniif gargaarsi ni kennamaaf.

Akka qaama adeemsa gaaffiitti, yeroo bilbilaa odeeffannoo armaan gadii akka kennitu gaafatama:

* Maqaa Maatii
* Odeeffannoo quunnamtii maatii fakkeenyaaf, teessoo, bilbila, imeelii
* Hubama fakkeenyaaf, mana, qabiyyee/qabeenya dhabuu yookaan miidhaa
* Maqaa(wwan) mana barumsaa Victoria.
* Baay’ina bartoota umuriin isaanii barnootaaf ga’e mana keessan keessa jiran

Hojjetoonni sarara bilbilaa ibsawwan gaaffii keessanii qaama dhimmi ilaallatuuf ni dabarsu, innis deeggarsa akka isiniif kennamu haala mijeessa, karaa mana barumsaa keessanii.

Maaloo waa'ee maatii lolaadhaan miidhaman deeggarsa fi odeeffannoo biroo argachuuf gara [marsariitii Kutaa Barnootaa fi Leenjii](https://www.vic.gov.au/flood-event-support-children-students-and-families) deemaa.

Maatii barattoota manneen barnootaa mootummaa baratan qabaniif [131 450](tel:131450) irratti bilbiluun hiiktonni haasawaa ni argamu.

Nagaa wajjin

Itti-mataa